作者：吴潜
词牌/韵律：贺新郎

paragraphs: 未是全衰暮。
但相思、昭亭数曲，水村烟墅。
只比儿儿额上寿，尚有时光如许。
况坎子、常交离午。
须信火龙能陆战，更驱他、水虎蟠沧浦。
昆仑顶，时飞度。
东皇蓦向昆仑遇。
道如今、金阶玉陛，待卿阔步。
犹恐荆人攀恋切，未放征帆高举。
怕公去、狐狸嗥舞。
江汉一时谁作者，想声声、赞祝明良聚。
天下久，望霖雨。